Ir-Regolament tal-Kummissjoni (KE) Nru 1192/2001
tat-18 ta’ Ġunju 2001
li jemenda r-Regolament (KEE) Nru 2219/92 li jippreskrivi regoli dettaljati għall-applikazjoni ta’ l-arranġamenti speċifiċi ta’ provvista għal Madejra konnessi ma’ prodotti tal-ħalib u li jistabbilixxu l-bilanċ previst tal-provvista
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunita Ewropea,
Wara li kunsidrat ir-Regolament tal-Kunsill (KEE) Nru 1600/92 tal-15 ta’ Ġunju 1992 dwar miżuri speċifiċi għall-Azores u Madejra li għandhom x’jaqsmu ma’ ċerti prodotti agrikoli [1], kif l-aħħar emendat bir-Regolament (KE) Nru 2826/2000 [2], u b’mod partikolari l-Artikolu 10 tiegħu,
Billi:
(1) Ir-Regolament tal-Kummissjoni (KEE) Nru 1696/92 [3], kif l-aħħar emendat bir-Regolament (KEE) Nru 2596/93 [4], b’mod partikolari jippreskrivi regoli dettaljati għall-applikazzjoni ta’ l-arranġamenti speċifiċi għall-provvista ta’ ċerti prodotti agrikoli lill-Azores u Madejra.
(2) Ir-Regolament tal-Kummissjoni (KEE) Nru 2219/92 [5], kif l-aħħar emendat bir-Regolament (KE) Nru 1030/2001 [6], b’mod partikolari jippreskrivi regoli dettaljati għall-applikazzjoni ta’ l-arranġamenti speċifiċi għall-provvista ta’ prodotti tal-ħalib lil Madejra u jistabbilixxi l-bilanċ previst tal-provvista għal Madejra għal perjodu l-1 ta’ Lulju 2000 sat-30 ta’ Ġunju 2001.
(3) Dak il-bilanċ ta’ provvista jista’ jkun irrivedut fejn ikun ipprovat meħtieġ, u l-kwantitajiet ta’ prodotti aġġustati matul is-sena ġewwa l-kwantitajiet ġenerali stabbiliti konformi mar-rekwiżiti tar-reġjun. Biex ikunu sodisfatti r-rekwiżiti ta’ prodotti tal-ħalib ta’ Madejra, il-kwantitajiet stmati ta’ prodotti tali fil-bilanċ previst ta’ provvista għandu jkun aġġustat. L-Anness I mar-Regolament (KEE) Nru 2219/92 għandu skond hekk ikun emendat.
(4) Il-miżuri provduti f’dan ir-Regolament huma skond l-opinjoni tal-Kumitat ta’ Amministrazzjoni tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
L-Anness I mar-Regolament (KEE) Nru 2219/92 huwa b’dan issostitwit bl-Anness li ġej.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Ġunju 2001.